Diari Oficial de la Generalitat Valenciana


Sumari del DOGV 3934, del 07-02-2001 (2001/698)

ORDRE de 17 de gener de 2001, de la Conselleria de Benestar Social, per la qual es convoquen els concursos de la 16ª edició del Festival Cinema Jove 2001 i s'estableixen les bases per a participar-hi.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3934

Data del DOGV
:   07-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/698


Data del document
:   17-01-2001

Organisme emissor
:   Conselleria de Benestar Social

Tipus de document
:   Ordre

Descriptors 

:   * premi cultural
    * distinció honorífica

ORDRE de 17 de gener de 2001, de la Conselleria de Benestar Social, per la qual es convoquen els concursos de la 16ª edició del Festival Cinema Jove 2001 i s'estableixen les bases per a participar-hi. [2001/698]
  
L'article 3 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribueix a aquesta entitat autònoma, entre altres, la funció de potenciar la promoció sociocultural de la joventut.
  
En aquest marc, la Generalitat Valenciana a través de l'Institut Valencià de la Joventut (IVAJ) organitza anualment el Festival Internacional de Cinema Cinema Jove, que està reconegut per la Federació Internacional de Productors de Films (FIAPF) com a Festival Internacional Especialitzat en Jóvens Realitzadors, i que compta amb la col·laboració de l'Institut Valencià de Cinematografia Ricardo Muñoz Suay.
  
Així mateix, l'IVAJ organitza l'Encontre de Grups Escolars, en col·laboració amb el Programa de Nuevas Tecnologías de la Imagen y la Comunicación del Ministeri d'Educació i Cultura (PNTIC), l'Asociación de Profesoras/es Usuarios de Medios Audiovisuales (APUMA) i el programa educatiu La aventura del saber de La 2 de TVE.
  
En aquest context i d'acord amb el que disposen l'article 35 de la Llei de La Generalitat Valenciana 5/1983, de 30 de desembre, de Govern Valencià, i l'article 47.11 del Decret Legislatiu de 16 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana,
  
ORDENE
  
Primer
  
Es convoquen els concursos del Festival Internacional de Cinema ?Cinema Jove?, integrat pel Festival Internacional de Jóvens directors de Cinema i l'Encontre de Grups Escolars Realitzadors de Cinema i de Vídeo, que es regiran per les bases que figuren en els annexos I i II, respectivament, d'aquesta ordre.
  
Segon
  
Els premis concedits pel Festival sumen un import global màxim de 4.800.000,- pessetes (28.848,58 euros), i es finançaran a càrrec de la línia de subvenció 4.05 del capítol IV del pressupost de despeses de l'Institut Valencià de la Joventut (IVAJ) per al 2001.
  
DISPOSICIONS FINALS
  
Primera
  
S'autoritza la Direcció General de l'IVAJ perquè, en l'àmbit de les seues competències, adopte les mesures que calguen per al desplegament i l'aplicació d'aquesta ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre, les persones interessades podran interposar, potestativament, recurs de reposició davant de la Conselleria de Benestar Social, en el termini d'un mes, o bé recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos. Ambdós terminis comptadors a partir de l'endemà de la publicació d'aquesta ordre.
  
València, 17 de gener de 2001
  
El conseller de Benestar Social
  
RAFAEL BLASCO CASTANY
  
ANNEX I
  
Bases per al Festival Internacional de Jóvens Directors de Cinema
  
1. Categories
  
S' estableixen les categories següents:
  
- Llargmetratges
  
- Curtmetratges
  
2. Participants
  
Hi poden participar tots els jóvens directors i directores que hagen nascut a partir de l'1 de gener de 1966.
  
3. Condicions tècniques
  
Les obres hauran d'estar rodades en format cinema 16mm o 35mm.
  
Cada participant podrà presentar al Festival dues obres com a màxim.
  
Les obres hauran de presentar-se en versió original i s'hi haurà d'adjuntar un dossier amb els textos i els diàlegs originals i la seua traducció al valencià, al castellà o a l'anglés.
  
Les obres hauran d'estar produïdes després del mes de gener de 2000 i no s'hauran d'haver presentat en anteriors edicions del Festival, ni haver sigut estrenades en sales comercials de la Comunitat Valenciana.
  
Les pel×lícules que no oferisquen les garanties tècniques necessàries per a una bona projecció en públic podran ser rebutjades.
  
4. Desenvolupament del festival
  
El Comité de Selecció, designat a l'efecte, farà la selecció de les obres presentades al Festival, perquè siguen projectades durant els dies que van del 16 al 23 de juny de l'any 2001, en el transcurs de Cinema Jove.
  
Els directors dels films no seleccionats seran informats del resultat de la selecció, per escrit, abans del començament del Festival.
  
Els films seleccionats podran ser projectats un màxim de tres vegades en qualsevol de les seus del Festival.
  
Les pel·lícules que obtinguen el primer premi en cada una de les categories seran projectades, en els termes que especifica l'apartat l) del full d'inscripció, en una projecció especial a l'Institut Valencià de Cinematografia Ricardo Muñoz Suay de la Generalitat Valenciana, durant la setmana següent al Festival.
  
5. Mercat Internacional de Curtmetratge
  
Cinema Jove organitza un Mercat Internacional del Curtmetratge que es celebrarà del 20 al 23 de juny de l'any 2001, dins del marc del Festival, d'acord amb les característiques següents:
  
- Poden participar en el Mercat tots el curtmetratges inscrits en la competició, hagen sigut seleccionats o no per a la seua projecció. Els directors que desitgen inscriure la seua obra en aquest Mercat ho hauran de fer constar en emplenar el full d'inscripció en el Festival.
  
- Les còpies en vídeo dels curtmetratges que participen en el Mercat hi romandran durant els dies que es celebre. Una vegada haja acabat seran tornarades als propietaris.
  
- La còpia en format VHS haurà d'estar subtitulat en anglés (les obres nacionals) i en castellà o anglés (les obres internacionals); si no n'hi ha, l'autor haurà d'enviar la llista de diàlegs en castellà, valencià o anglés.
  
Cinema Jove editarà un catàleg de les obres presents en el Mercat.
  
6. Comité de selecció i jurats
  
El director general de l'IVAJ designarà els membres del Comité de Selecció i els dels jurats de les categories de caràcter competitiu.
  
El Comité de Selecció estarà format per un mínim de tres persones, escollides entre especialistes de l'entorn cinematogràfic.
  
El Jurat de la categoria Llargmetratges estarà format per cinc membres, seleccionats entre persones de reconegut prestigi professional, en distints sectors del món cinematogràfic, dels quals només dos seran de nacionalitat espanyola.
  
El Jurat de la categoria Curtmetratges estarà format per tres membres, seleccionats entre persones de reconegut prestigi professional, en distints sectors del món cinematogràfic, dels quals només un serà de nacionalitat espanyola.
  
Els premis seran concedits per resolució del director general de l'Institut Valencià de la Joventut d'acord amb la proposta del jurat corresponent.
  
7. Premis
  
Les obres seleccionades per a la competició podran obtindre els premis següents:
  
Llargmetratges
  
Premi al Millor Llargmetratge: 3.000.000 PTA / 18.030,363 euros
  
b) Curtmetratges
  
1r Premi Curtmetratge: 1.000.000 PTA / 6.010,121 euros
  
2n Premi Curtmetratge: 500.000 PTA / 3.005,061 euros
  
3r Premi Curtmetratge: 300.000 PTA / 1.803,036 euros
  
Els jurats podran atorgar totes les mencions que consideren adients o declarar desert el certamen en la categoria respectiva.
  
Els beneficiaris dels premis hauran d'acreditar, prèviament al cobrament, que es troben al corrent de les obligacions tributàries i davant de la Seguretat Social referides al moment de la presentació de la sol×licitud, en els termes que preveu l'ordre de la Conselleria d'Economia i Hisenda del 30 de maig de 1996, Diari Oficial de la Generalitat Valenciana del 21 de juny de 1996.
  
8. Inscripció
  
Els directors interessats a participar podran presentar la seua inscripció, fins al 30 d'abril de l'any 2001, adreçada a:
  
Institut Valencià de la Joventut
  
Festival Internacional de Cinema Cinema Jove
  
c/ de l'Hospital, 11, 46043 València
  
(tel. 88 32 8666170 / 3310690 / 3311047; fax. 34 52 8946474)
  
e-mail: jhlbhxidwq@uask.cqq.pe
  
La documentació es podrà presentar per qualsevol dels mitjans que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.
  
El dossier d'inscripció constarà de:
  
Full d'Inscripció (segons el model que s'inclou en l'annex III).
  
Fotocòpia confrontada del DNI o del passaport del director/a (no s'admetrà cap full d'inscripció que no continga el DNI o el passaport).
  
Currículum personal.
  
Còpia del film en vídeo VHS.
  
Dues fotografies d'algun fotograma de l'obra, per a la publicació del catàleg, i una del director/a.
  
Diàlegs originals amb traducció, al valencià, al castellà o a l'anglés.
  
Documentació sobre el film (cartell, dossier de premsa...).
  
9. Enviament de les còpies
  
Les còpies (16/35mm) de les obres seleccionades per a projectar-les en el Festival s'hauran d'enviar abans de l'1 de juny de l'any 2001. Atés el caràcter internacional del Festival, les còpies hauran d'estar subtitulades a l'anglés. No obstant això, Cinema Jove assegura el subtitulat electrònic al castellà de totes les còpies.
  
Les còpies es remetran als autors, en finalitzar el Festival, a l'adreça comunicada en l'apartat corresponent del full d'inscripció. Cas que les dades no siguen les correctes o estiguen incompletes, el Festival no es responsabilitza del retard o de la pèrdua en la devolució.
  
Paral×lelament a l'enviament de la còpia, el remitent haurà d'enviar avís de l'expedició en què es notifique la tramesa de la pel×lícula i en què se'n detalle la data i la forma d'enviament.
  
Les despeses de remissió de les còpies seran a càrrec de l'expedidor, i les de devolució, a càrrec de l'IVAJ.
  
Les obres estaran assegurades per l'IVAJ des la recepció fins a la seua devolució.
  
Les còpies de les obres premiades romandran en poder del Festival una setmana després del seu acabament, fins a la projecció especial a l'Institut Valencià de Cinematografia Ricardo Muñoz Suay.
  
Els VHS presentats per a la preinscripció es remetran als autors, en finalitzar el Festival, a l'adreça facilitada en l'apartat corresponent del full d'inscripció, tret dels de les obres premiades, que romandran als arxius del'IVAJ.
  
10. Acceptació de les bases
  
La participació en el Festival suposa l'acceptació d'aquestes bases.
  
ANNEX II
  
Bases per a l'Encontre de Grups Escolars Realitzadors
  
 de Cinema i de Vídeo
  
1. Participants
  
Poden participar en aquest Encontre els grups de jóvens de fins a 20 anys d'edat que residisquen a l'Estat espanyol i que estiguen integrats en centres educatius, d'EPA, entitats, tallers d'imatge, etc.
  
2. Categories
  
S'hi estableixen tres categories:
  
A: fins a 14 anys (alumnes que pertanyen a infantil, a primària i a l'ESO)
  
B: de 15 a 20 anys (alumnes que pertanyen a l'ESO i a Batxillerat)
  
C: de 15 a 20 anys (alumnes que pertanyen a mòduls d'Imatge i So, o a entitats)
  
3. Condicions tècniques
  
Les obres es presentaran en sistema vídeo VHS, independentment del format en què s'hagen produït.
  
Les obres podran presentar-se en qualsevol llengua oficial de l'Estat espanyol i la durada màxima serà de 15 minuts.
  
Cada obra s'haurà de presentar en una sola cinta.
  
El Festival prega als participants que cuiden la qualitat tècnica de so i d'imatge de les obres. Les obres que no oferisquen les garanties tècniques idònies per a una bona projecció en públic poden ser rebutjades.
  
No s'admetran obres que ja s'hagen presentat en anteriors edicions de Cinema Jove.
  
4. Desenvolupament de l'encontre
  
El Comité de Selecció designat a l'efecte realitzarà la selecció de les obres presentades a l'Encontre que es projectaran durant els dies que van del 16 al 19 de juny de l'any 2001, en el transcurs de Cinema Jove.
  
Els realitzadors les obres dels quals resulten inicialment seleccionades per a la seua projecció rebran un certificat acreditatiu de la seua participació.
  
5. Jurats
  
El director general de l'IVAJ designarà els membres del Comité de Selecció i els del Jurat.
  
El Comité de Selecció estarà format per un mínim de tres persones, escollides entre especialistes de l'entorn cinematogràfic.
  
El Jurat estarà format per cinc membres, seleccionats entre persones vinculades als distints sectors del món cinematogràfic.
  
Els premis es concediran per resolució del director general de l'Institut Valencià de la Joventut d'acord amb la proposta del jurat corresponent.
  
6. Premis i mencions
  
Les obres seleccionades podran obtindre els premis següents:
  
Premi categoria A
  
Lot de material audiovisual (atorgat pel Centro Nacional de Información y Comunicación Educativa, de la Dirección General de Educación, FP e Innovación Educativa, del Ministeri d'Educació, Cultura i Esport).
  
Trofeu i Diploma acreditatiu atorgats pel Festival.
  
Accèssit categoria A
  
Trofeu i diploma acreditatiu atorgats pel Festival.
  
Premi categoria B
  
Lot de material audiovisual (atorgat pel Centro Nacional de Información y Comunicación Educativa, de la Dirección General de Educación, FP e Innovación Educativa, del Ministeri d'Educació, Cultura i Esport)
  
Trofeu i Diploma acreditatiu atorgats pel Festival.
  
Accèssit categoria B
  
Trofeu i Diploma acreditatiu atorgats pel Festival.
  
Premi categoria C
  
Lot de material audiovisual (atorgat pel Centro Nacional de Información y Comunicación Educativa, de la Dirección General de Educación, FP e Innovación Educativa, del Ministeri d'Educació, Cultura i Esport)
  
Trofeu i Diploma acreditatiu atorgats pel Festival
  
Accèssit categoria C
  
Trofeu i Diploma acreditatiu atorgats pel Festival.
  
Mencions i diplomes acreditatius al millor guió, a la millor interpretació masculina i femenina, a la millor fotografia i a la pel·lícula més innovadora.
  
7. Inscripció
  
Les persones interessades podran presentar la seua inscripció, fins al 30 d'abril de 2001, adreçada a:
  
Institut Valencià de la Joventut
  
Festival Internacional de Cinema ?Cinema Jove-
  
c/ de l'Hospital, 11, 46500 València,
  
(tel.: 34 00 4084311 / 3310592 / 3310690; fax. 34 61 3321241)
  
e-mail: xghhudtock@wzhs.cmw.df
  
La documentació es podrà presentar per qualsevol dels mitjans que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.
  
Juntament amb les obres s'haurà de presentar:
  
Full d'inscripció (segons el model que s'inclou en l'annex III).
  
Currículum del grup/realitzador (projecte del centre en què se n'especifiquen les produccions, els premis...).
  
Opcionalment, dues fotografies en B/N d'algun fragment de la cinta amb destinació a la publicació del catàleg.
  
Acreditació de l'edat dels participants (mitjançant fotocòpia confrotada del DNI, certificat de naixement o document semblant, en el cas d'entitats).
  
Certificat del centre educatiu pel que fa al curs o als mòduls en què estan matriculats els participants, en el cas de mòduls d'Imatge i So de centres educatius.
  
8. Utilització de les obres
  
L'IVAJ es reserva el dret de reproduir, en una còpia, les obres premiades, tot esmentant-ne l'autoria, i de projectar-les en altres festivals, en qualitat d'obres seleccionades en Cinema Jove, i també en el circuit de distribució no comercial de la Generalitat Valenciana.
  
Les obres es remetran, en finalitzar el Festival, a l'adreça facilitada en l'apartat corresponent del full d'inscripció, tret de les obres premiades, que romandran als arxius de l'IVAJ.
  
Totes les obres hauran de dur una etiqueta amb l'adreça de devolució. Cas que les dades no siguen les correctes o estiguen incompletes, el Festival no es responsabilitza del retard o de la pèrdua en la devolució.
  
Les despeses de remissió de les obres seran a càrrec de l'expedidor, i les de devolució, a càrrec de l'lVAJ.
  
9. Acceptació de les bases